CELEX: 62008TJ0579
Language: el
Date: 2011-10-20
Title: Απόφαση του Γενικού Δικαστηρίου (δεύτερο τμήμα) της 20ής Οκτωβρίου  2011. # Eridania Sadam SpA κατά Ευρωπαϊκής Επιτροπής. # Κρατικές ενισχύσεις - Μέτρο των ιταλικών αρχών για την επανόρθωση ζημιών που υπέστη το ζαχαρουργείο Villasor (Ιταλία) μετά από περίοδο ξηρασίας - Απόφαση κηρύσσουσα την ενίσχυση ασυμβίβαστη με την κοινή αγορά - Υποχρέωση αιτιολογήσεως - Κατευθυντήριες γραμμές για τις κρατικές ενισχύσεις στον γεωργικό τομέα. # Υπόθεση T-579/08.

Απόφαση του Γενικού Δικαστηρίου (δεύτερο τμήμα) της 20ής Οκτωβρίου 2011 – Eridania Sadam κατά Επιτροπής
      (Υπόθεση T-579/08)
      «Κρατικές ενισχύσεις – Μέτρο των ιταλικών αρχών για την επανόρθωση ζημιών που υπέστη το ζαχαρουργείο Villasor (Ιταλία) μετά από περίοδο ξηρασίας
         – Απόφαση κηρύσσουσα την ενίσχυση ασυμβίβαστη με την κοινή αγορά – Υποχρέωση αιτιολογήσεως – Κατευθυντήριες γραμμές για τις κρατικές ενισχύσεις στον γεωργικό τομέα»
      
      1.                     Ενισχύσεις χορηγούμενες από τα κράτη – Απόφαση της Επιτροπής με την οποία διαπιστώνεται το ασυμβίβαστο μιας ενισχύσεως με
            την κοινή αγορά – Απόφαση αφορώσα ενισχύσεις για την επανόρθωση των ζημιών που υπέστη ζαχαρουργείο λόγω της μειώσεως της παραγωγής
            ζαχαροτεύτλων μετά από περίοδο ξηρασίας – Επηρεασμός του εμπορίου μεταξύ των κρατών μελών – Νόθευση του ανταγωνισμού – Υποχρέωση
            αιτιολογήσεως – Περιεχόμενο (Άρθρα 87 § 1 ΕΚ και 253 ΕΚ) (βλ. σκέψεις 29-32)
      2.                     Ενισχύσεις χορηγούμενες από τα κράτη – Επηρεασμός του εμπορίου μεταξύ των κρατών μελών – Νόθευση του ανταγωνισμού – Ενίσχυση
            μικρού ύψους σε τομέα χαρακτηριζόμενο από έντονο ανταγωνισμό – Αγορά της παραγωγής ζάχαρης (Άρθρο 87 § 1 ΕΚ) (βλ. σκέψεις
            37-39)
      3.                     Προσφυγή ακυρώσεως – Προσφυγή κατά αποφάσεως της Επιτροπής με την οποία κηρύσσεται κρατική ενίσχυση ασυμβίβαστη με την κοινή
            αγορά – Λόγος που αφορά εσφαλμένη νομική βάση χωρίς να επηρεάζεται ο νόμιμος χαρακτήρας της προσβαλλομένης αποφάσεως – Αλυσιτελής
            λόγος (βλ. σκέψεις 49-53)
      4.                     Ενισχύσεις χορηγούμενες από τα κράτη – Απαγορεύεται – Παρεκκλίσεις – Οικονομικά μειονεκτήματα που προκαλούνται άμεσα από θεομηνίες
            ή άλλα έκτακτα γεγονότα – Κατευθυντήριες γραμμές για τις κρατικές ενισχύσεις στον τομέα της γεωργίας – Ενισχύσεις για την
            αντιστάθμιση ζημιών στη γεωργική παραγωγή ή στα μέσα γεωργικής παραγωγής – Πεδίο εφαρμογής (Άρθρο 87 § 2, στοιχείο β΄, ΕΚ·
            ανακοίνωση 2000/C 28/02 της Επιτροπής) (βλ. σκέψεις 58, 61-71)
      5.                     Ενισχύσεις χορηγούμενες από τα κράτη – Διοικητική διαδικασία – Υποχρέωση της Επιτροπής να οχλήσει τους ενδιαφερομένους για
            να υποβάλουν τις παρατηρήσεις τους – Μη δυνατότητα επικλήσεως των δικαιωμάτων άμυνας εκ μέρους των ενδιαφερομένων (Άρθρο 88
            § 2 ΕΚ) (βλ. σκέψεις 79-81)
      Αντικείμενο 
      
         
               Προσφυγή ακυρώσεως της αποφάσεως 2009/704/ΕΚ της Επιτροπής, της 16ης Ιουλίου 2008, σχετικά με την κρατική ενίσχυση C 29/04
                  (πρώην N 328/03), την οποία η Ιταλία προτίθεται να χορηγήσει στο ζαχαρουργείο Villasor, ιδιοκτησίας της εταιρίας Sadam ISZ
                  (ΕΕ 2009, L 244, σ. 10).
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Καταδικάζει την Eridania Sadam SpA στα δικαστικά της έξοδα και στα δικαστικά έξοδα της Ευρωπαϊκής Επιτροπής.